kardosdrur/scandi-wiki huggingface dataset:
James Burton

James Burton (født den 21. august 1939 i Louisiana) er en legendarisk amerikansk guitarist og medlem af Rock and Roll Hall of Fame.

James Burton er mest kendt for sit samarbejde med Rick Nelson og Elvis Presley, men også hans samarbejde med blandt andet Merle Haggard og Emmylou Harris medførte stor success.

Eksterne henvisninger 
 
 

Guitarister fra USA
Rockmusikere fra USA
Lindholm (Østersøen)

Lindholm er en lille ubeboet ø i Østersøen syd for Lolland.

Øen har været ubeboet siden 1997.

Øer i Danmark
Guldborgsund Kommunes geografi
Fats Waller

Thomas Wright "Fats" Waller (21. maj 1904 – 15. december 1943) var en amerikansk jazzpianist, sanger, orkesterleder, komponist og entertainer.

Han begyndte at indspille plader, da han var 22 år og fik job som akkompagnatør for bluessangerinder. Han optrådte i radio som pianist og blev leverandør af kompositioner. Til hans mest kendte og slagkraftige sange, som også kom til at indgå i jazzens standardrepertoire, hører "Ain't Misbehavin'" fra 1928 og "Honeysuckle Rose" fra 1929, der blev indskrevet i Grammy Hall of Fame i hhv. 1984 og 1999. Waller skrev over 400 sange, og mange af dem blev skrevet sammen med Andy Razaf.

Det var frem for alt sin rolle som humoristisk, undertiden sarkastisk entertainer, han blev kendt af et bredere publikum. Hans måde at kombinere sang, tale, mimik, kropssprog og klaverspil på er forblevet uovertruffen.

Vigtige indspilninger

Referencer

Eksterne henvisninger 

Jazzkomponister fra USA
Jazzpianister fra USA
Jazzvokalister fra USA
Kalveholm (Østersøen)

Kalveholm er en lille ubeboet ø i Østersøen syd for Lolland ud for Sandager Havn. Den er sammen med naboøerne Tjørneholm og Hylleholm udlagt som ynglereservater for fugle. Bl.a. yngler gråænder, skeænder, edderfugle, rødben, klyder, strandskader, havterner, splitterner og hættemåger i området.

Kalveholms areal er godt 9 tønder land (ca. 50.000 m²) og det højeste punkt: 2 m over havets overflade. Bevoksningen er meget sparsom, og består for det meste af forskellige græsarter og andre lave vækster.

De 3 øer tilhører lokale gårde i Vester Ulslev Sogn og har gennem tiderne været anvendt til græsning for får, ungkreaturer og lejlighedsvis heste. I 1930'erne blev fårene f.eks. staget og trukket fra Handermelle havn til Tjørneholm på en flåde, der kunne rumme 50 får ad gangen. Ungkreaturer og heste blev som regel bundet til en båd og fik lov at svømme den korte tur ud til øerne, hvor de så formodedes at opholde sig hele sommerhalvåret. Dyrene opførte sig dog ikke altid efter bogen. Når de f.eks. kunne svømme ud til øerne kunne de vel også af egen drift svømme tilbage, eller også vadede de fra ø til ø og var i begge tilfælde ikke lige til at finde. Ved en lejlighed i 1930'erne lykkedes det en flok kvier at ødelægge en del rejeruser for fiskerne fra Errindlev. Trafikken med at sende græssende dyr til øerne forsatte tilsyneladende mindst frem til 1985. 

Foruden at tjene som græsning for kreaturer, blev der i sommerens løb samlet en mængde tang derovre. Tangen blev presset i baller, der vejede 40-50 kg og solgt til en fabrik, der lavede madrasser og isolering af det, og som bl.a. eksporterede til Tyskland. Om vinteren, når det var så hård frost, at vandet mellem øerne og fastlandet frøs til, kørte man med heste og slæde over til øerne, hvor der blev hentet sten til reparation af vejene samt årets forbrug af sand.

Tragedie i 1856 
Selv om farvandet omkring Kalveholm er lavvandet og beskyttet af Hyllekrog og Rødsand, kan havet også her vise tænder. Den 29. juni 1856 var man just i færd med at transportere kreaturer til Kalveholm, da det blev tordenvejr med kraftig blæst. På det dybeste sted mellem havnen og Kalveholm kæntrede flåden, og 3 af de ombordværende personer druknede. Dette kan verificeres via kirkebogen for Vester Ulslev Sogn. En mundtlig overlevering vil vide at 2 eller 3 personer overlevede, muligvis fordi den ene af dem kunne bunde og derved hjalp sig selv og en eller to mere i land.

Kilde 
 Krumsøarkivets årsskrift 1985
 Krumsøarkivets årsskrift 1987

Øer i Danmark
Lolland
Guldborgsund Kommunes geografi
Tjørneholm

Tjørneholm er en lille ubeboet ø i Østersøen syd for Lolland. Øen er ca. 1 km lang og ca. 150 m bred på det bredeste sted. Holmen er på ca. 13 tønder land (ca. 70.000m²). Det højeste punkt: 1 m over havets overflade.

Tjørneholm er sammen med naboøerne Kalveholm og Hylleholm udlagt som ynglereservater for fugle. Bl.a. yngler gråænder, skeænder, edderfugle, rødben, klyder, strandskader, havterner, splitterner og hættemåger i området.

De 3 øer tilhører lokale gårde i Vester Ulslev Sogn og har gennem tiderne været anvendt til græsning for får, ungkreaturer og lejlighedsvis heste. I 1930’erne blev fårene f.eks. staget og trukket fra Handermelle havn til Tjørneholm på en flåde, der kunne rumme 50 får ad gangen. Ungkreaturer og heste blev som regel bundet til en båd og fik lov at svømme den korte tur ud til øerne, hvor de så formodedes at opholde sig hele sommerhalvåret. Dyrene opførte sig dog ikke altid efter bogen. Når de f.eks. kunne svømme ud til øerne kunne de vel også af egen drift svømme tilbage, eller også vadede de fra ø til og var i begge tilfælde ikke lige til at finde. Ved en lejlighed i 1930’erne lykkedes det en flok kvier at ødelægge en del rejeruser for fiskerne fra Errindlev. Trafikken med at sende græssende dyr til øerne forsatte tilsyneladende mindst frem til 1985. 

Foruden at tjene som græsning for kreaturer, blev der i sommerens løb samlet en mængde tang derovre. Tangen blev presset i baller, der vejede 40-50 kg og solgt til en fabrik, der lavede madrasser og isolering af det, og som bl.a. eksporterede til Tyskland. Om vinteren, når det var så hård frost, at vandet mellem øerne og fastlandet frøs til, kørte man med heste og slæde over til øerne, hvor der blev hentet sten til reparation af vejene samt årets forbrug af sand.

Kilde 
Krumsøarkivets årsskrift 1985

Øer i Danmark
Lolland
Guldborgsund Kommunes geografi
Grover Washington Jr.

Grover Washington Jr. (11. november 1943 – 17. december 1999) var en amerikansk saxofonist.

Efter militærtjeneste sidst i 1960'erne indspillede han en serie plader i en let fusion-stil af stærkt varierende kvalitet. "Come Morning" fra 1980 er det rene pop, mens "Winelight" fra samme år er solid swingende jazz og solgte over 1 mio. eksemplarer og fik to Grammyer.

Jazzmusikere fra USA
Saxofonister fra USA
Hylleholm

Hylleholm er en lille ubeboet ø i Østersøen syd for Lolland. Øen er ca. 500 m lang og ca. 100 m bred på det bredeste sted. Arealet er 7 tønder land (ca. 38.000m²) og det højeste punkt er 1 m over havets overflade.

Hylleholm er sammen med naboøerne Tjørneholm og Kalveholm udlagt som ynglereservater for fugle. Bl.a. yngler gråænder, skeænder, edderfugle, rødben, klyder, strandskader, havterner, splitterner og hættemåger i området.

De 3 øer tilhører lokale gårde i Vester Ulslev Sogn og har gennem tiderne været anvendt til græsning for får, ungkreaturer og lejlighedsvis heste. I 1930’erne blev fårene f.eks. staget og trukket fra Handermelle havn til Tjørneholm på en flåde, der kunne rumme 50 får ad gangen. Ungkreaturer og heste blev som regel bundet til en båd og fik lov at svømme den korte tur ud til øerne, hvor de så formodedes at opholde sig hele sommerhalvåret. Dyrene opførte sig dog ikke altid efter bogen. Når de f.eks. kunne svømme ud til øerne kunne de vel også af egen drift svømme tilbage, eller også vadede de fra ø til og var i begge tilfælde ikke lige til at finde. Ved en lejlighed i 1930’erne lykkedes det en flok kvier at ødelægge en del rejeruser for fiskerne fra Errindlev. Trafikken med at sende græssende dyr til øerne forsatte tilsyneladende mindst frem til 1985. 

Foruden at tjene som græsning for kreaturer, blev der i sommerens løb samlet en mængde tang derovre. Tangen blev presset i baller, der vejede 40-50 kg og solgt til en fabrik, der lavede madrasser og isolering af det, og som bl.a. eksporterede til Tyskland. Om vinteren, når det var så hård frost, at vandet mellem øerne og fastlandet frøs til, kørte man med heste og slæde over til øerne, hvor der blev hentet sten til reparation af vejene samt årets forbrug af sand.

Kilde 
 Krumsøarkivets årsskrift 1985

Øer i Danmark
Lolland
Lolland Kommunes geografi
Storeager

Storeager er en lille ubeboet ø i Østersøen syd for Lolland. Øen ligger i Hyllekrog Vildtreservat.

Øer i Østersøen
Fredede arealer i Danmark
Vildtreservater i Danmark
Lolland Kommunes geografi
Femern Bælt
Øer i Danmark
Jack DeJohnette

Jack DeJohnette (født 9. august 1942, Chicago, Illinois, USA ) er en amerikansk jazztrommeslager, pianist og komponist. 

Han er bedst kendt for sit samarbejde med pianisten Keith Jarrett i dennes trio. Jack DeJohnnette, der hører til de toneangivende trommeslagere i jazzen fra sidst i 60'erne, spiller også klaver. Han har spillet og indspillet med Jackie Mclean, Charles Lloyd, Bill Evans, Miles Davis, Keith Jarrett, John Scofield, Chick Corea, Wayne Shorter etc. Han har ledet egne grupper i forskellige størrelser og har lavet mange plader i eget navn. DeJohnette turnerer og spiller i dag med gruppen Trio Beyond, som er en tribute gruppe til den afdøde trommeslager Tony Williams og dennes musik.

Eksterne henvisninger 

 Officiel hjemmeside
 
 Jack DeJohnette på drummerworld.com

Jazzmusikere fra USA
Trommeslagere fra USA
Jazztrommeslagere fra USA
Jazzpianister fra USA
Personer fra Chicago
Eddie Gomez

Edgar "Eddie" Gomez (født 4. oktober 1944 på Puerto Rico ) er en amerikansk jazzbassist fra Puerto Rico. Han kom tidligt til USA og er opvokset i New York.

Han er klassisk uddannet på Kontrabas , og spillede sideløbende jazz. 

Gomez blev især kendt, da han 1966-1977 spillede i "Bill Evans Trio". Han var også en vigtig musiker I Chick Corea´s grupper fra 1975-1978. 

Han har inspillet med et hav af Jazzens store musikere , og en del plader med sine egne grupper igennem tiden.

Eksterne henvisninger 

Jazzmusikere fra USA
Musikere fra Puerto Rico
Michel Petrucciani

Michel Petrucciani (født 28. december 1962, død 6. januar 1999) var en fransk jazzpianist, der vakte stor opsigt da han kom frem i starten af 1980'erne på grund af sit lyriske og rytmisk præcise spil. 

Han har samarbejdet med blandt andre Wayne Shorter og Jim Hall, som man kan høre ham spille med på albummet "Power of Three". Udover at være kendt for sit klaverspil, led Michel Petrucciani af den genetiske sygdom osteogenesis imperfecta (glasknogler), som hæmmede hans vækst.

Eksterne henvisninger 
 

 Tribute to Michel Petrucciani 

Pianister fra Frankrig
Jazzpianister
Horace Silver

Horace Ward Martin Tavares Silver (2. september 1928 i Norwalk, Connecticut -  18. juni 2014 i New Rochelle, New York) var en amerikansk jazzpianist, komponist og orkesterleder. Ud over at lede sit eget band spillede han sammen med Art Blakey and the Jazz Messengers. Han hører til jazzen´s store komponister med standard numre som feks. Sister Sadie og Song for my father.

Horace Silver medvirkede i filmen  A Great Day in Harlem fra 1994

Eksterne kilder/henvisninger 

 Nekrolog- NY Times
 

Jazzpianister fra USA
Jazzkomponister fra USA
Joe Pass

Joe Pass, født Joseph Anthony Passalaqua (13. januar 1929 – 23. maj 1994) var en amerikansk jazzguitarist. Han blev kendt for at spille med sangerinden Ella Fitzgerald, men var også en brilliant sologuitarist, hvor han spillede fuldstændig alene med sin hollow-body Gibson (vistnok en ES175), hvilket ikke mange andre jazzguitarister har gjort sig bemærket som.

Hans sofistikerede brug af voicings og hans fantastiske swing-feel var med til at gøre ham respekteret blandt jazzmusikere. På flere video-optagelser formidler han sin teoretiske indsigt og outstanding praktiske brug af jazz-guitar-becifring med tilhørende skalaer, underliggende basgange og såkaldte 'hot licks' (lækre melodiske fraser). I sine unge dage rodede han sig ind i et heroinmisbrug. Men efter knap tre år på Synanon (et stof og alkohol rehabiliterings center i Californien) var han kureret. Han spillede på centrets Fender blok-guitar (!) på sin første udgivelse "Sounds of Synanon" i 1961. Sammen med andre beboere på centret.

Eksterne henvisninger 

 Joe Pass (under construction) 
 Joe Pass guitar tab

Jazzmusikere fra USA
Guitarister fra USA
Lilleager

Lilleager er en meget lille ubeboet ø i Østersøen syd for Lolland, umiddelbart nordøst for Storeager. Øen ligger i Hyllekrog Vildtreservat.

Øer i Danmark
Fredede arealer i Danmark
Vildtreservater i Danmark
Lolland Kommunes geografi
Ben Webster

Benjamin Francis Webster (27. marts 1909 i Kansas City – 20. september 1973 i Amsterdam) var en amerikansk tenorsaxofonist.

Han begyndte sin professionelle karriere som pianist, men skiftede i 1929 til alt- og tenorsaxofon, hvor han hurtigt gjorde sig bemærket hos Bennie Moten fra 1931-1934. Derefter flyttede han til New York, hvor han arbejdede i forskellige swingbands.

Da han kom til Duke Ellingtons orkester fik han sit definitive gennembrud og spillede i dette orkester i mange år. Han turnerede som solist med skiftende rytmegrupper, indtil han i 1964 bosatte sig i København, hvor han boede til sin død. I sine sidste år arbejdede han som solist i Europa.

Han var en af jazzens umiddelbart genkendelige solister blot i kraft af tonens klangfylde og karakteristiske vibrato, og det er som en af swinggenerationens store balladefortolkere med en uimodståelig inderlighed i udtrykket, Webster især vil blive husket.

Efter Ben Websters død etablerede en kreds af personer The Ben Webster Foundation, som støtter jazz i Danmark og hvert år uddeler Ben Webster Prisen. Fondets virke muliggøres af de royalties som Ben Websters indspilninger kaster af sig. 

Ben Websters musikalske efterladenskaber befinder sig i dag i Jazzsamlingerne ved Syddansk Universitetsbibliotek

Diskografi

Som leder
King of the Tenors (1953)
1953: An Exceptional Encounter Live optagelse (1953)
 Music for Loving (Norgran, 1955) og Music with Feeling (Norgran, 1955) – nu udgivet på en CD som Ben Webster with Strings
Soulville (Verve, 1957)
Coleman Hawkins Encounters Ben Webster (Verve, 1957)
The Soul of Ben Webster (Verve, 1958)
Ben Webster and Associates (Verve, 1959)
 Gerry Mulligan Meets Ben Webster (1959)
Ben Webster Meets Oscar Peterson (Verve, 1959)
Ben Webster at the Renaissance (Contemporary, 1960)
The Warm Moods (Reprise, 1961)
 Ben and "Sweets" (med Harry Edison) (Columbia, 1962)
Soulmates (med Joe Zawinul) (1963)
See You at the Fair (Impulse!, 1964) 
 Live at The Jazzhus Montmartre (1965) der er to udgivelser og en samling som kaldes Stormy Weather.
Gone With the Wind (1965)
Meets Bill Coleman (1967) (Blue Lion)
Big Ben Time (Ben Webster in London 1967) (Philips, 1968)
Webster's Dictionary (1970)
Ben Webster Plays Ballads (1988 Storyville/SLP 4118 - optagelser fra Danmarks Radio 1967-71)
 Ben Webster & Georges Arvanitas trio "Autumn Leaves" - Futura Swing 05 (1972)  

Udgivelser sammen med andre
Med Duke EllingtonNever No Lament: The Blanton-Webster Band (RCA, 1938–1942)
Med Lionel HamptonYou Better Know It!!! (Impulse, 1965)
Med Mundell LowePorgy & Bess (RCA Camden, 1958)
Med Oliver NelsonMore Blues and the Abstract Truth (Impulse!, 1964)
Med Art TatumThe Tatum Group Masterpieces, Vol. 8 (1956)
Med Clark TerryThe Happy Horns of Clark Terry'' (Impulse!, 1964)

Referencer

Eksterne henvisninger 
 

 Updated 4.7.2011 by The Ben Webster Foundation
 

Jazzmusikere fra USA
Saxofonister fra USA
Drummelholm

Drummelholm er en meget lille ubeboet ø i Østersøen syd for Lolland. Øen ligger i Hyllekrog Vildtreservat.

Drummelholm er ca. 40 m lang og ca. 25 m på det bredeste sted.

Øer i Danmark
Fredede arealer i Danmark
Vildtreservater i Danmark
Lolland Kommunes geografi
Å (flertydig)

Å har flere betydninger:
 Å – et vandløb
 Å (bogstav) – tegn i bl.a. det danske alfabet
 Å (Moskenes) – fiskerleje i Norge
 Å (Fyn) – landsby i Sønderby Sogn på Vestfyn
 Å ved Norrköping - landsby i Sverige
 Ångstrøm – forkortes Å i fysikken

Se også 
 Aa
Constant Lambert

Constant Lambert (23. august 1905 i London – 21. august 1951 i London) var en engelsk komponist, dirigent og skribent.

Lambert har skrevet musik til fire balletter, bl.a. Romeo and Juliet, som blev opført i Monte Carlo i 1926. Flere af hans værker fra slutningen af 1920'erne og begyndelsen af 1930'erne er influerede af jazzmusik.

Sin største succes fik han i 1929 med Rio Grande for kor, klaver og orkester, til digt af Sacheverell Sitwell. 

Foråret 1940 var Lambert med Sadler's Wells balletten på turné i Holland. Da han stod på kajen i det krigshærgede Rotterdam og ventede på skibet til England, og så solopgangen over det hollandske landskab, fik han ideen til det gribende orkesterværk, Aubade héroique.

Efter krigen var han en af lederne af de store promenadekoncerter i London.

Komponister fra England
Klassiske komponister fra det 20. århundrede
Jean Barraqué

Jean-Henri-Alphonse Barraqué (17. januar 1928 – 17. august 1973) var en fransk komponist.

Han skrev musik i fri tolvtoneteknik. Af hans værker kan nævnes La morte de Virgile, Séquence for stemmer og instrumenter og Etude for magnetofonbånd.

Han var en betydelig, men omdiskuteret komponist.

Komponister fra Frankrig
DGI-byen

DGI Byen er et idrætsanlæg i København beliggende umiddelbart syd for Københavns Hovedbanegård.
DGI Byen er landscenter for DGI (Danske Gymnastik- & Idrætsforeninger) og består af en række forskellige idrætsfaciliteter (håndboldbane, svømmehal, bowling, sportshaller, skydning, mm.), restaurant samt konference- og hotelvirksomhed.

DGI Byen er opført i 4 etaper. Første etape, hvor sportshallerne blev opført, gik fra 28. juni 1996, hvor første spadestik blev taget, frem til 5. december 1997, hvor indvielsen blev foretaget af prins Henrik. Anden etape, hvor Vandkulturhuset blev opført, gik fra 20. august 1998 indtil indvielsen 18. december 1999, som blev foretaget af dronning Margrethe. Tredje etape bestod i opførelsen af hotellet – DGI Byens hotel, CPH Hotel. Den 4. etape er CPH Conference, som er et konferencecenter der kan rumme op til 900 deltagere, og som tager gæsterne med en tur rundt i København. CPH Conference stod færdig i 2009.

Siden 1997 er det gået stærkt med udviklingen og udbygningen af DGI-byen:
1999 – Vandkulturhuset, Kurbadet og DGI Byens Hotel åbner (104 værelser)
2003 – DGI Byen overtager driften af Hotel Centrum (77 værelser)
2004 – DGI Byen overtager driften af Øksnehallen (max 3400 gæster)
2005 – DGI Byen overtager driften af Danhostel Copenhagen City (1020 senge)
2006 – Bygning 55 åbner (max 250 gæster)
2007 – DGI Byen overtager driften af Hotel Astoria (93 værelser)
2008 – Træningshuset og P-huset åbner (192 p-pladser)
2009 – CPH Conference (max 950 gæster) og CPH Bowling & Lounge åbner (16 baner og lounge)

I dag er DGI Byen et samlingspunkt på over 30.000 m2 for idræt, sundhed, kultur og erhvervsarrangementer, hvor erhvervsdelen har haft den største udvikling, blot ikke i DGI-byens samlede profil.

DGI Byen blev i slutningen af juni 2011 erklæret insolvent, og bad skifteretten om en rekonstruktion af virksomheden.

Eksterne henvisninger 
 DGI-Byens Historie og betydning
 Om DGI-byen
 Anmeldelse af DGI byens svømmehal

Referencer 

Vesterbro
Idrætsanlæg i København
Nadia Boulanger

Nadia Boulanger (født 16. september 1887, død 22. oktober 1979) var en fransk komponist musikpædagog, organist og dirigent.

Som lærer i musikteori og komposition, har hun øvet stor indflydelse på den yngre generation. Til hendes meget kendte elever hører franskmanden Jean Francaix, amerikanerne Aaron Copland, Walter Piston, Randall Thompson og Leonard Bernstein, russeren Igor Stravinsky, schweizeren Conrad Beck, tjekken Karel Husa, israeleren Daniel Barenboim, og danskeren Poul Rovsing Olsen. Hun var søster til komponisten Lili Boulanger (1893-1918).

Eksterne henvisninger 

Komponister fra Frankrig
Organister fra Frankrig
Dirigenter fra Frankrig
Klassiske komponister fra det 20. århundrede
Kvindelige komponister
Alan Bush

Alan Dudley Bush (22. december 1900 – 31. oktober 1995) var en engelsk komponist og dirigent.

Han virkede bl.a. som kordirigent ved Royal Academy i London og skrev operaer, bl.a. Wat Tyler fra 1950, 4 symfonier, kammermusik, kormusik m.m. Hans marxistiske synspunkter farver hans emnevalg.

Udvalgte værker 

 Symfoni nr. 1 (1940) - for orkester
 Symfoni nr. 2 "Nottingham" (1949) - for orkester 
 Symfoni nr. 3 "Byron" (1960) - for baryton, kor og orkester
 Symfoni nr. 4 "Lascaux Symfoni" (1983) - for orkester
 Violinkoncert (1948) - for violin og orkester
 "Liverpool Overture" (1972) - for orkester
 "Engelsk suite" (1946) - for strygeorkester 
 "24 Preludier" (1977) -  for klaver

Eksterne henvisninger 

Komponister fra England
Dirigenter fra Storbritannien
Klassiske komponister fra det 20. århundrede
Søllested

Der er flere steder med navnet Søllested:

 Søllested (Assens Kommune) (bebyggelse, ejerlav) – Søllested Sogn (Assens Kommune) på Fyn.
 Søllested (Lolland Kommune) (bebyggelse, ejerlav) – Søllested Sogn (Lolland Kommune) på Lolland.
Cornelius Cardew

Cornelius Cardew (7. maj 1936 – 13. december 1981) var en engelsk avant-garde komponist.

Han var uddannet af bl.a. Karlheinz Stockhausen samt ved Royal Academy i London, hvor han selv siden 1967 har undervist i komposition.
Han er en af Englands mest markante profiler i den yngre komponistgeneration.

Har bl.a. skrevet Autumn for orkester i 1960. Solo with accompaniment for to instrumenter fra 1964 m.m.

Eksterne henvisninger 
 

Komponister fra England
Omkomne ved trafikulykker i England
Vadstena

Vadstena er en by og kommune ved søen Vättern i Östergötlands län. Kommunen havde 7.311 indbyggere i 2012, mens byen har  indbyggere.

Byen havde i middelalderen stor betydning for den kulturelle, politiske og religiøse udvikling i landet. Byen opstod omkring Vadstena kloster, som Den hellige Birgitta (1303–1373) oprettede, og som blev et valfartssted. 

Kendt er også Vadstena Slot, også kaldet Gustav Vasas slot, da det blev påbegyndt under ham i 1545. Byen har mange gamle bygninger fra 1200-1500-tallet, bl.a. Mårten Skinnares hus.

Galleri

Referencer

Eksterne henvisninger 

Byer i Östergötlands län
Kommuner i Östergötlands län